CELEX: 62013CN0218
Language: et
Date: 2013-04-24 00:00:00
Title: Kohtuasi C-218/13: Eelotsusetaotlus, mille on esitanud Bundespatentgericht (Saksamaa) 24. aprillil 2013 — Banco Santander SA, Santander Consumerbank AG versus Deutscher Sparkassen- und Giroverband e.V.

29.6.2013   
            
            
               ET
            
            
               Euroopa Liidu Teataja
            
            
               C 189/9
            
         Eelotsusetaotlus, mille on esitanud Bundespatentgericht (Saksamaa) 24. aprillil 2013 — Banco Santander SA, Santander Consumerbank AG versus Deutscher Sparkassen- und Giroverband e.V.
   (Kohtuasi C-218/13)
   2013/C 189/18
   Kohtumenetluse keel: saksa
   
      Eelotsusetaotluse esitanud kohus
   
   Bundespatentgericht
   
      Põhikohtuasja pooled
   
   
      Kaebajad: Banco Santander SA, Santander Consumer Bank AG
   
      Vastustaja: Deutscher Sparkassen- und Giroverband e.V.
   
      Menetlusosaline: Deutsches Patent- und Markenamt
   
      Eelotsuse küsimused
   
   
               1.
            
            
               Kas direktiivi artikli 3 lõigetega 1 ja 3 (1) on vastuolus siseriiklike õigusnormide selline tõlgendus, mille kohaselt peab finantsteenuste tähistamiseks taotletava värvusest moodustuva abstraktse kaubamärgi (käesolevas asjas punane värvitoon HKS 13) korrigeeritud seostatuse määr, mis on välja selgitatud tarbijaküsitluse abil, olema vähemalt 70 %, et saaks eeldada, et kaubamärk on omandanud kasutamise tulemusena eristusvõime?
            
         
               2.
            
            
               Kas direktiivi artikli 3 lõike 3 esimest lauset tuleb tõlgendada nii, et kaubamärgi registreerimistaotluse esitamise kuupäev — ja mitte kaubamärgi registreerimise kuupäev — on määrav ka siis, kui kaubamärgi omanik väidab kaubamärgi tühiseks tunnistamise taotlusele vastulauset esitades, et kaubamärk omandas kasutamise tulemusena eristusvõime vähemalt kuupäevaks, mil registreerimistaotluse esitamisest oli möödas rohkem kui kolm aastat, kuid veel enne registreerimise kuupäeva?
            
         
               3.
            
            
               Juhul kui registreerimistaotluse esitamise kuupäev on määrav ka eespool nimetatud tingimustel:
               Kas kaubamärk tuleb tühiseks tunnistada juba siis, kui ei ole välja selgitatud ja enam ei ole võimalik välja selgitada, kas kaubamärk on omandanud kasutamise tulemusena eristusvõime registreerimistaotluse esitamise kuupäevaks? Või eeldab tühiseks tunnistamine, et tühiseks tunnistamise taotluse esitaja tõendab, et kaubamärk ei ole registreerimistaotluse esitamise kuupäevaks kasutamise tulemusena eristusvõimet omandanud?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25).